
2014 m. gegužės 14 d. įvyko Komisijos posėdis, kuriame buvo nagrinėjami šie klausimai:
1. Vaclovo Marcinkonio peticijos „Dėl Lietuvos Respublikos pensijų įstatymo papildymo“ nagrinėjimas iš esmės.
2. Dėl Igno Meškausko kreipimosi „Dėl Lietuvos Respublikos vietos savivaldos įstatymo 7 straipsnio ir Lietuvos Respublikos valstybės tarnybos įstatymo 11 straipsnio pakeitimo“.
3. Dėl Kęstučio Vilkausko kreipimųsi „Dėl Vaiko gerovės valstybės politikos koncepcijos“, „Dėl Lietuvos Respublikos vaiko teisių apsaugos įstatymo 13 straipsnio papildymo“, „Dėl Lietuvos Respublikos vaiko teisių apsaugos įstatymo 29 straipsnio 2 dalies pakeitimo“, „Dėl Lietuvos Respublikos bausmių vykdymo kodekso 95 straipsnio 1 punkto pakeitimo“, „Dėl Lietuvos Respublikos bausmių vykdymo kodekso 104 straipsnio 1 punkto pakeitimo“, „Dėl Lietuvos Respublikos bausmių vykdymo kodekso 157 straipsnio 2 punkto papildymo“, „Dėl Lietuvos Respublikos bausmių vykdymo kodekso 176 straipsnio papildymo“, „Dėl Lietuvos Respublikos bausmių vykdymo kodekso 165 straipsnio 1, 3, 4 punktų pakeitimo“, „Dėl Lietuvos Respublikos bausmių vykdymo kodekso 158 straipsnio 4 punkto pakeitimo“, „Dėl Lietuvos Respublikos loterijų įstatymo 7 straipsnio pakeitimo“, „Dėl Lietuvos Respublikos baudžiamojo kodekso 99 straipsnio papildymo“, „Dėl Lietuvos Respublikos baudžiamojo kodekso 102 straipsnio pakeitimo“, „Dėl Lietuvos Respublikos baudžiamojo kodekso 100 ir 101 straipsnių pakeitimo“, „Dėl Lietuvos Respublikos baudžiamojo kodekso 118 straipsnio, 119 straipsnio 1 ir 2 dalių ir 120 straipsnio pakeitimo“, „Dėl Lietuvos Respublikos baudžiamojo kodekso 114 straipsnio 1 ir 2 dalių, 115, 116 straipsnio ir 117 straipsnio pakeitimo“, „Dėl Lietuvos Respublikos baudžiamojo kodekso 101 straipsnio, 111 straipsnio 1 ir 2 dalių ir 112 straipsnio pakeitimo“, „Dėl Lietuvos Respublikos baudžiamojo kodekso 105 straipsnio 1, 2 dalių ir 106 straipsnio pakeitimo“, „Dėl Lietuvos Respublikos baudžiamojo kodekso 103 straipsnio 1, 2 dalių pakeitimo“, „Dėl Lietuvos Respublikos bausmių vykdymo kodekso 85 straipsnio 5 punkto, 86 straipsnio 4 punkto pakeitimo“, „Dėl Lietuvos Respublikos bausmių vykdymo kodekso 73 straipsnio 4 punkto pakeitimo“, „Dėl Lietuvos Respublikos bausmių vykdymo kodekso 75 straipsnio 3 punkto pakeitimo“ ir „Dėl Lietuvos Respublikos bausmių vykdymo kodekso 79 straipsnio 4 punkto pakeitimo“

Pirmuoju klausimu Komisija priėmė sprendimą atmesti Vaclovo Marcinkonio peticijoje „Dėl Lietuvos Respublikos pensijų įstatymo papildymo“ pateiktą pasiūlymą „papildyti pensijų įstatymus, kad galima būtų kompensuoti pensijas tarybinių atominės pensininkų ir ištaisyti nelygybę tarp lietuviškų ir tarybinių pensininkų.“
Komisija tokį sprendimą priėmė, atsižvelgusi į Lietuvos Respublikos socialinės apsaugos ir darbo ministerijos  pateiktą nuomonę ir dėl šių motyvų:
1) pagal sovietmečiu galiojusius teisės aktus pensijos buvo skaičiuojamos pagal paskutinių 12 mėnesių uždarbio vidurkį. 1995 metais įsigaliojus Lietuvos Respublikos valstybinių socialinio draudimo pensijų įstatymui (toliau – Pensijų įstatymas), pagal kurį pensijos apskaičiuojamos vertinant beveik visas žmogaus darbinės veiklos pajamas (pajamas iš laikotarpio nuo 1984 m. iki 1994 m. ir visas pajamas po 1994 m.), visos pensijos, paskirtos iki naujo teisinio reguliavimo, buvo perskaičiuotos vadovaujantis naujomis taisyklėmis. Jei perskaičiuotoji pensija buvo mažesnė už pagal senuosius teisės aktus paskirtąją, buvo tęsiamas anksčiau paskirtos pensijos mokėjimas. Jei pagal naujas taisykles perskaičiuotąją pensiją žmogui buvo gauti naudingiau nei paskirtąją sovietmečiu, buvo pradedama mokėti perskaičiuotoji pensija. Pareiškėjas Vaclovas Marcinkonis gauna būtent pagal Pensijų įstatymo nuostatas perskaičiuotą senatvės pensiją. Taigi jam yra pritaikytos tos pačios Pensijų įstatymo nuostatos dėl pensijų apskaičiavimo (ta pati pensijų apskaičiavimo formulė) kaip ir tiems pensininkams, kuriems pensijos paskirtos jau įsigaliojus Pensijų įstatymui (anot pareiškėjo, „lietuviškiems pensininkams“);
2) visos pensijos, neišskiriant nei sovietmečiu, nei pagal Pensijų įstatymą paskirtų, Lietuvoje yra indeksuojamos vienodai – keičiant bazinius dydžius: valstybinę socialinio draudimo bazinę pensiją ir (ar) einamųjų metų draudžiamąsias pajamas. Pačių bazinių dydžių nustatymas priklauso nuo Valstybinio socialinio draudimo fondo ir valstybės biudžetų galimybių. Pažymėtina, kad 2007-2008 m. vidutinės senatvės pensijos dydis didėjo labiau, nei didėjo vidutinis šalies darbo užmokestis (pensijos 2007 m. padidėjo 24,9 procentais, 2008 m. – 29 procentais, kai vidutinis darbo užmokestis didėjo atitinkamai 20,5 procentais ir 19,4 procentais). Keičiant bazinius dydžius, turinčius įtakos pensijų dydžiams, sovietmečiu ar ne sovietmečiu paskirtos pensijos neišskiriamos ir visos yra indeksuojamos ta pačia tvarka. Taigi pareiškėjo teiginys, kad jo pensijai indeksuoti neliko pinigų ir todėl reikėtų papildyti Pensijų įstatymą nuostatomis, kuriomis būtų kompensuotos, anot pareiškėjo, sovietmečiu paskirtos pensijos ir ištaisyta nelygybė, neatitinka tikrovės.
Antruoju klausimu, vadovaujantis Lietuvos Respublikos peticijų įstatymo 9 straipsnio 3 dalies 4 punktu, buvo priimtas sprendimas Igno Meškausko kreipimesi „Dėl Lietuvos Respublikos vietos savivaldos įstatymo 7 straipsnio ir Lietuvos Respublikos valstybės tarnybos įstatymo 11 straipsnio pakeitimo“ pateikto pasiūlymo papildyti Savivaldos įstatymo 7 straipsnio 15 punktą žodžiais „dalyvavimas ugdant šaulių kuopas vietose“ nepripažinti peticija. 
Šis sprendimas buvo priimtas todėl, kad pasiūlymas yra nepagrįstas: pasiūlymo neįmanoma įgyvendinti, nes nėra objekto, kurį būtų galima keisti ar pildyti. 2010 m. lapkričio 15 d. priėmus Lietuvos Respublikos vietos savivaldos įstatymo 7 ir 32 straipsnių pakeitimo įstatymą Nr. XI-1174, Vietos savivaldos įstatymo 7 straipsnio 15 punktas nuo 2011 m. sausio 1 d. nustojo galioti.
Komisija kitą pareiškėjo kreipimesi pateiktą pasiūlymą papildyti Lietuvos Respublikos valstybės tarnybų įstatymo 11 straipsnio 2 dalį žodžiais „o taip pat Lietuvos Šaulių sąjungos nariams“ nusprendė pripažinti peticija ir priimti ją nagrinėti.
Trečiuoju klausimu, vadovaujantis Lietuvos Respublikos peticijų įstatymo 4 straipsniu, buvo priimtas sprendimas Kęstučio Vilkausko kreipimųsi „Dėl Vaiko gerovės valstybės politikos koncepcijos“, „Dėl Lietuvos Respublikos vaiko teisių apsaugos įstatymo 13 straipsnio papildymo“, „Dėl Lietuvos Respublikos vaiko teisių apsaugos įstatymo 29 straipsnio 2 dalies pakeitimo“, „Dėl Lietuvos Respublikos bausmių vykdymo kodekso 95 straipsnio 1 punkto pakeitimo“, „Dėl Lietuvos Respublikos bausmių vykdymo kodekso 104 straipsnio 1 punkto pakeitimo“, „Dėl Lietuvos Respublikos bausmių vykdymo kodekso 157 straipsnio 2 punkto papildymo“, „Dėl Lietuvos Respublikos bausmių vykdymo kodekso 176 straipsnio papildymo“, „Dėl Lietuvos Respublikos bausmių vykdymo kodekso 165 straipsnio 1, 3, 4 punktų pakeitimo“, „Dėl Lietuvos Respublikos bausmių vykdymo kodekso 158 straipsnio 4 punkto pakeitimo“, „Dėl Lietuvos Respublikos loterijų įstatymo 7 straipsnio pakeitimo“, „Dėl Lietuvos Respublikos baudžiamojo kodekso 99 straipsnio papildymo“, „Dėl Lietuvos Respublikos baudžiamojo kodekso 102 straipsnio pakeitimo“, „Dėl Lietuvos Respublikos baudžiamojo kodekso 100 ir 101 straipsnių pakeitimo“, „Dėl Lietuvos Respublikos baudžiamojo kodekso 118 straipsnio, 119 straipsnio 1 ir 2 dalių ir 120 straipsnio pakeitimo“, „Dėl Lietuvos Respublikos baudžiamojo kodekso 114 straipsnio 1 ir 2 dalių, 115, 116 straipsnio ir 117 straipsnio pakeitimo“, „Dėl Lietuvos Respublikos baudžiamojo kodekso 101 straipsnio, 111 straipsnio 1 ir 2 dalių ir 112 straipsnio pakeitimo“, „Dėl Lietuvos Respublikos baudžiamojo kodekso 105 straipsnio 1, 2 dalių ir 106 straipsnio pakeitimo“, „Dėl Lietuvos Respublikos baudžiamojo kodekso 103 straipsnio 1, 2 dalių pakeitimo“, „Dėl Lietuvos Respublikos bausmių vykdymo kodekso 85 straipsnio 5 punkto, 86 straipsnio 4 punkto pakeitimo“, „Dėl Lietuvos Respublikos bausmių vykdymo kodekso 73 straipsnio 4 punkto pakeitimo“, „Dėl Lietuvos Respublikos bausmių vykdymo kodekso 75 straipsnio 3 punkto pakeitimo“ ir „Dėl Lietuvos Respublikos bausmių vykdymo kodekso 79 straipsnio 4 punkto pakeitimo“ nenagrinėti Peticijų įstatymo nustatyta tvarka, kadangi šie kreipimaisi parašyti, nesilaikant Peticijų įstatymo 4 straipsnyje nustatytų kreipimosi (peticijos) turinio reikalavimų: šiuose kreipimusi nėra nurodytos pateiktų pasiūlymų priežastys, daugelyje kreipimųsi pateiktų pasiūlymų tikslai kartojasi ir yra deklaratyvūs. Kreipimesi „Dėl Vaiko gerovės valstybės politikos koncepcijos“ nenurodyti nei tiksliai, nei priežastys.
Peticijų įstatymo 4 straipsnio 1 dalyje išdėstyti reikalavimai nustato būtinybę kreipimesi (peticijoje) pateikti pasiūlymus ar reikalavimus, nurodytų jų priežastis ir tikslus, pasiūlymus būtina pagrįsti.

